Sign in / Join Monday, November 29, 2021 ikteb hawn… Fittex Mixli b'abbuż sesswali fuq żewġ tfajliet fil-Marsa Minn talk.mt November 28, 2021 talk.mt Somalu ta' 18-il sena mingħajr residenza fissa f'pajjiżna nżamm arrestat wara li ġie mixli b'abbuż sesswali fuq żewġ tfajliet. Abdi Abdul Fatah ġie mixli li wettaq dawn ir-reati nhar is-17 ta' Novembru li għadda, f'xi ħin bejn l-10.00 a.m. u l-11.30 a.m. fi Triq Diċembru Tlettax, il-Marsa. Huwa tressaq quddiem il-Maġistrat Astrid May Grima fejn wieġeb mhux ħati għall-akkużi miġjuba kontra tiegħu. Waħda mill-allegati vittmi hi tfajla Maltija ta' 16-il sena. F'dan l-istadju ma saritx talba għall-ħelsien mill-arrest tal-imputat, u għaldaqstant baqa' jinżamm taħt arrest preventiv fil-Faċilità Korrettiva ta' Kordin. Il-Prosekuzzjoni tmexxiet mill-Ispetturi John Spiteri u Stacy Attard filwaqt li għall-imputat deher l-Avukat tal-għajnuna legali Ramon Bonett Sladden. Artiklu preċedenti Sitt xhur ħabs għal tliet żgħażagħ Sirjani fuq dokumenti foloz Artiklu li jmiss 72 każ ġdid tal-Covid-19 u jfiqu 43 oħra